钦定古今图书集成/理学汇编/文学典/第185卷 > 《摸鱼儿》〈括叶清臣松江秋泛赋〉宋· 林正大
## 钦定古今图书集成/理学汇编/文学典/第185卷 > 《摸鱼儿》〈括叶清臣松江秋泛赋〉宋· 林正大

《泛松江》、水遥山碧，清寒微动秋浦。霜空霁色横无际，
别鹄惊鸿无数。朝又暮。听牧笛长吹，隐隐渔郎渡。骚
人才子。漫览物兴怀，浮游尘外，啸傲剧清思。　人间
世，扰扰荣途要路。瀛洲琼馆安所。轩裳何似渔蓑兴，
萧散龙游鹤翥。须归去。办双桨孤帆，云月和烟雨。江
湖伴侣。趁社橘初黄，汀葭馀翠，成我莼鲈趣。